**Vplyvy na podnikateľské prostredie**

Plánované aktivity v predloženom dokumente prispejú k zlepšeniu podnikateľského prostredia prostredníctvom elektronizácie verejnej správy, sprístupnením informácií podnikateľským subjektom, odstránením administratívnych bariér ale aj podporou rozvoja elektronického obchodu a elektronických služieb medzi podnikateľmi a subjektmi verejnej správy.

|  |  |
| --- | --- |
| **Vplyvy na podnikateľské prostredie** | |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | Implementáciou navrhovaných aktivít v rámci OP EVS bude ovplyvnený:   * súkromný sektor mimo schém štátnej pomoci vrátane prijímateľa v rámci schém pomoci  de minimis;   Počet podnikateľských subjektov ovplyvnených predkladaným materiálom nie je v súčasnosti možné určiť a bude závisieť od výsledkov realizácie už konkrétnych projektov v rámci OP EVS. |
| **3.2**. Aký je predpokladaný charakter a rozsah nákladov a prínosov? | Na realizáciu aktivít navrhovaných v materiáli budú poskytnuté finančné prostriedky z Európskeho sociálneho fondu a štátneho rozpočtu, ktorých prijímateľmi budú:   * organizácie štátnej správy, t.j. ústredné orgány štátnej správy v zmysle zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, štátne rozpočtové organizácie, štátne príspevkové organizácie; * ostatné subjekty verejnej správy, t.j. verejné vysoké školy a ďalšie subjekty, ktoré sú zapísané a zaradené v registri podľa odseku 1 § 3 zákona č. 523/2004 o rozpočtových pravidlách verejnej správy v znení neskorších predpisov a združenia právnických osôb z verejnej správy a verejné zdravotné poisťovne okrem obcí, vyšších územných celkov a organizácií štátnej správy; * vyššie územné celky a rozpočtové a príspevkové organizácie zriadené vyšším územným celkom; * obce a rozpočtové a príspevkové organizácie zriadené obcou; * mimovládne organizácie/neziskové organizácie; * súkromný sektor mimo schém štátnej pomoci vrátane prijímateľa v rámci schém pomoci  de minimis;   Prínosy OP EVS k hospodárskemu rastu prostredníctvom investičnej priority:   * celkové zvýšenie efektívnosti služieb má vplyv na transparentné a nekorupčné prostredie, ktoré podporuje hospodársky rast, prispieva k transparentnosti a rovnosti príležitostí v ekonomike a v konečnom dôsledku podporuje kvalitu života občanov * predvídateľné, včasné a vymáhateľné súdne rozhodnutia súdov sú dôležitými zložkami podnikateľského prostredia a prispievajú ku kvalite a efektívnosti súdnych systémov súdnictva * nekorupčné a transparentné prostredie má vplyv na zlepšovanie podnikateľského prostredia a podporuje zvýšenie kvality života obyvateľstva   Prínosy pre podnikateľské prostredie vyplývajúce z realizácie projektov je možné očakávať s odstupom času po realizácií aktivít jednotlivých projektov. |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Realizácia OP EVS nevytvorí súkromnému sektoru priame administratívne náklady, ktoré by boli osobitne sledované. |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Navrhovaný materiál neupravuje podmienky pre vstup na trh, podmienky pre správanie sa na trhu a neupravuje ani podmienky, ktoré by viedli k zmenám v štruktúre trhu. |
| **3.5**. Aké sú predpokladané spoločensko – ekonomické dôsledky pripravovaných regulácií? | Realizácia OP EVS predstavuje pre spoločnosť prínosy, ktoré nie je možné kvantifikovať po finančnej stránke. |